CELEX: C2005/229/70
Language: sk
Date: 2005-09-17 00:00:00
Title: Vec T-283/05: Žaloba podaná 13. júla 2005: Daniele Baraldi a iní proti Komisii Európskych spoločenstiev

17.9.2005   
            
            
               SK
            
            
               Úradný vestník Európskej únie
            
            
               C 229/33
            
         Žaloba podaná 13. júla 2005: Daniele Baraldi a iní proti Komisii Európskych spoločenstiev
   (Vec T-283/05)
   (2005/C 229/70)
   Jazyk konania: francúzština
   Daniele Baraldi, bydliskom v Alkmaar (Holandsko), Jacobus De Bruijn, bydliskom v Ispra (Taliansko), a Christel Schilleger-Musset, bydliskom v Brebbia (Taliansko), v zastúpení: Georges Vandersanden a Laure Levi, advokáti, podali 13. júla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil zaradenie žalobcov do platovej triedy stanovené v ich rozhodnutiach o prijatí do služobného pomeru, a to v rozsahu, v akom sa zaradenie zakladá na článku 12 ods. 3 prílohy XIII nového Služobného poriadku,
            
         
               —
            
            
               následne obnovil služobný postup žalobcov (vrátene valorizácie ich praxe v takto upravenej platovej triede, ich práv na postup a na dôchodok, stanovených najmä podľa článku 21 prílohy XIII Služobného poriadku) počínajúc na úrovni platovej triedy, do ktorej mali byť vymenovaní na základe oznámenia o výberovom konaní, v nadväznosti na ktoré boli umiestnení na nástupný rezervný zoznam, a to buď ich zaradením do platovej triedy uvedenej v oznámení o výberovom konaní, alebo do jej ekvivalentu v zmysle zaradenia podľa nového Služobného poriadku (a príslušného platového stupňa podľa pravidiel platných pred 1. májom 2004), počínajúc od dátumu rozhodnutia o ich menovaní,
            
         
               —
            
            
               priznal žalobcom úroky z omeškania na základe sadzby stanovenej Európskou centrálnou bankou vo vzťahu k celkovej sume zodpovedajúcej rozdielu v príjme, ktorý vyplýva z ich zaradenia uvedeného v rozhodnutí o prijatí do služobného pomeru a zaradenia, na ktoré mali právo, a to až do dátumu prijatia rozhodnutia o ich zaradení do správnej platovej triedy,
            
         
               —
            
            
               zaviazal Komisiu nahradiť celé trovy konania.
            
         Žalobné dôvody a hlavné tvrdenia
   Žalobné dôvody a hlavné tvrdenia, o ktoré sa žalobcovia opierajú, sú rovnaké ako žalobné dôvody a hlavné tvrdenia vo veci T-58/05, Centeno Mediavilla a iní/Komisia (1).
   
      (1)  Ú. v. EÚ C 93, 16.4.2005, s. 38.